# Csongrád Város Polgármesterétől „M”

Száma: Fjl/289-1/2022.

Ea.: Kecskés Nikoletta

## ELŐTERJESZTÉS

**Csongrád Városi Önkormányzat Képviselő-testületének**

**2022. március 31.-én tartandó ülésére**

Tárgy: Csongrád város villamosenergia-igényének hálózatfejlesztése az Ipari park bővítése érdekében

**Tisztelt Képviselő-testület!**

Csongrádi ipari parkban a jelenleg beépítetlen területek és beruházás céljára eladható terület nagysága az elkerülő útig 4 ha-t tesz ki. Érdeklődés mutatkozik vállalkozói körökből –e területek megvételére. A beruházás alapfeltétele a villamosenergia-igény kiszolgálása, amely ezen a terület csak hálózatfejlesztéssel valósítható meg.

Ezzel egyidejűleg a már betelepült vállalatoknak is egyre több energiára van szükségük működésükhöz.

A hálózatfejlesztés a Csongrád 132/22 kV-os transzformátor-állomásban az alállomás transzformátor cseréjével valósítható meg.

A hálózatfejlesztés nem csak az ipari park igényeit szolgálja, a fejlesztés növeli az ellátásbiztonságot, valamint a város egész területe tekintetében a fejlesztési igények kiszolgálást is lehetővé teszi. (pl. Napelemparkok létesítés)

Az MVM Hálózatcsatlakozási Szakterület előzetes műszaki-gazdasági feltételeit tartalmazó árajánlata alapján az Ipari park bővítésének villamosenergia-fejlesztés költségvetési igénye bruttó 42.000.000,- Ft-ot tesz ki. Fedezetként a 2023. évi költségvetést jelölöm meg.

Tisztelt Képviselő-testület értsen egyet, hogy az ipari park és ezzel egyidejűleg az alállomás fejlesztése érdekében biztosítsunk bruttó 42.000.000,- Ft-ot a 2023 évi költségvetésben szerepeltesse.

**Határozati Javaslat**

Csongrád Városi Önkormányzat Képviselő-testülete megtárgyalta a „Csongrád város villamosenergia-igényének hálózatfejlesztése az Ipari park bővítése érdekében” című előterjesztést és az alábbi határozatot hozza:

1. A Képviselő-testület a Csongrád város villamosenergia-igényének hálózatfejlesztését az Ipari park bővítése érdekében elhatározza, amelynek fedezetére bruttó 42.000.000,- Ft-ot biztosít a 2023. évi költségvetésben.
2. A Képviselő-testület felhatalmazz a Polgármestert a villamosenergia hálózatfejlesztés lebonyolításához szükséges intézkedések megtételére.

Határidő: folyamatos

Felelős: Bedő Tamás polgármester

Csongrád, 2022. március 31.

Bedő Tamás

polgármester